Ucapan Perasmian Yang Berhormat Tuan Baru Bian Menteri Kerja Raya sempena QLASSIC Day 2019 Malaysia International Trade and Exhibition Centre (MITEC) 21 Mac 2019 (Khamis) (salutations to be provided on event day) Para tetamu kehormat, Wakil-wakil media, Tuan-tuan dan puan-puan yang dihormati sekalian, Selamat pagi dan Salam Sejahtera. 1. Pada hari yang berbahagia ini saya amat berbesar hati kerana berpeluang sekali lagi untuk bersama-sama meraikan QLASSIC Day 2019 (note: pronounce as "QUE LASIK") anjuran Lembaga Pembangunan Industri Pembinaan Malaysia (CIDB). 2. Ini adalah tahun kedua saya bersama-sama meraikan QLASSIC Day 1
bersama saudara saudari sekalian. Saya mengucapkan syabas kepada CIDB kerana menganjurkan acara tahunan ini bagi meraikan dan mengiktiraf penggiat industri yang telah mencapai prestasi tinggi di dalam penilaian kualiti QLASSIC. 3. Saya yakin dengan kelangsungan acara ini, dibantu dengan sokongan serta penglibatan aktif para penggiat industri, kualiti dan mutu hasil kerja industri pembinaan di Malaysia dapat dipertingkatkan sejajar dengan aspirasi teras strategik Kualiti, Keselamatan dan Profesionalisme di bawah Program Transformasi Industri Pembinaan (CITP) 2016-2020. 4. Sejak enam tahun penganjuran QLASSIC Day ini, kita sedia maklum bahawa semua projek pembinaan bangunan yang mencapai markah QLASSIC 80 dan keatas akan diiktiraf dan menerima anugerah pencapaian QLASSIC. Namun, melihat kepada peningkatan positif bilangan projek yang mendapat skor QLASSIC 80 peratus dan ke atas sejak kebelakangan ini, CIDB telah membuat keputusan menaikkan tahap kelayakan untuk menerima anugerah pencapaian QLASSIC kepada 83 peratus pada tahun ini. Ini bagi memastikan Anugerah QLASSIC ini sentiasa kompetetif dan berprestij. Ini adalah satu perkembangan yang sangat membanggakan. Syabas saya ucapkan kepada CIDB serta semua penggiat industri dan agensi yang terlibat di dalam usaha meningkatkan perlaksanaan QLASSIC. 5. Pada hari ini kita akan menyaksikan seramai 15 pemaju atau pemilik projek, 17 kontraktor dan 18 arkitek menerima pengiktirafan High 2
QLASSIC Achievement Award untuk 20 projek pembinaan bangunan yang dinilai pada tahun 2018. Kesemua projek ini berjaya mendapat markah QLASSIC 83 dan ke atas. Apa yang lebih membanggakan lagi adalah pada tahun ini salah sebuah dari 20 projek tersebut bakal menerima anugerah pencapaian terbaik dengan 89 markah QLASSIC. Ini adalah markah QLASSIC tertinggi yang pernah dicapai sejak QLASSIC diperkenalkan pada tahun 2007. Ini menunjukkan industri pembinaan berupaya mencapai kualiti hasil kerja yang tinggi sepertimana yang digariskan di dalam Construction Industry Standard C.I.S 7:2014. Syabas kepada penerima markah QLASSIC tertinggi yang akan diumumkan nanti! 6. Selain dari QLASSIC High Achievement Award, majlis ini juga memberi penghargaan kepada enam projek kerajaan yang mendapat markah tertinggi, iaitu 75 dan ke atas. Ini merupakan satu galakan kepada agensi-agensi kerajaan untuk melaksanakan penilaian QLASSIC ke atas projek pembinaan mereka. Para hadirin sekalian, 7. Jika dibandingkan dengan prestasi tahun 2017, kita mendapati bahawa purata markah bagi penilaian QLASSIC pada 2018 telah meningkat. Markah purata bagi kesemua projek pembinaan bangunan telah meningkat daripada 72 kepada 74 pada tahun 2018. Bagi projek swasta khususnya, markah purata telah meningkat dari 73 ke 74, manakala bagi kategori projek Kerajaan pula markah purata telah meningkat dari 68 ke 72. Ini jelas mencerminkan bahawa 3
terdapat peningkatan kesedaran dan komitmen terhadap kualiti di dalam industri pembinaan secara keseluruhannya. PERLAKSANAAN QLASSIC UNTUK RUMAH MAMPU MILIK Para hadirin sekalian, 8. Pada hari ini, kita akan mencatatkan satu lagi sejarah dengan pemeteraian kerjasama di antara CIDB dan Jabatan Perumahan Negara (JPN), Syarikat Perumahan Negara Berhad (SPNB) dan Perbadanan PR1MA Malaysia (PR1MA) di bawah Kementerian Perumahan dan Kerajaan Tempatan (KPKT) di dalam perlaksanaan QLASSIC untuk projek-projek perumahan mampu milik. 9. Seperti yang kita sedia maklum, kerajaan melalui KPKT telah meletakkan sasaran untuk membina sejuta unit kediaman mampu milik dalam tempoh 10 tahun akan datang. KPKT telah menyatakan komitmen yang tinggi dalam menekankan aspek-aspek kualiti dalam melaksanakan mandat ini. 10. Melalui kerjasama dengan CIDB ini, KPKT akan mewajibkan pemilikan sijil QLASSIC bagi kesemua projek perumahan awam mahupun swasta, berkuatkuasa pada tahun 2020. Inisiatif merupakan salah satu daripada strategi yang telah digariskan di dalam pelan tindakan Dasar Perumahan Negara 2.01, bertujuan untuk memanfaatkan sepenuhnya teknologi dan ekosistem sokongan 1 ini 4
dalam bagi meningkatkan penawaran dan produktiviti industri perumahan. 11. Pada hari ini, JPN, SPNB dan PR1MA akan menandatangani akujanji untuk melaksanakan penilaian QLASSIC untuk pembinaan projek-projek perumahan mampu milik di bawah agensi-agensi tersebut. Kerjasama yang ditunjukkan oleh agensi-agensi sememangnya satu perkembangan yang amat membanggakan kerana ia membuktikan bahawa pengukuran kualiti QLASSIC tetap relevan untuk rumah mampu milik dan ia tidak terhad kepada rumah- rumah berkos tinggi. 12. Halatuju ini juga selaras dengan sasaran yang digariskan di dalam kajian separuh penggal Program Transformasi Industri Pembinaan (CITP). Indeks Pencapaian Utama (KPI) yang ditetapkan di dalam CITP berkaitan dengan penggunaan QLASSIC adalah seperti berikut: a) Lebih daripada 30% projek perumahan mencapai sekurang- kurangnya 65 markah QLASSIC pada suku ke-4, tahun 2020. b) 25% daripada bangunan bukan perumahan yang bernilai lebih daripada RM10 juta mencapai 65 markah QLASSIC atau lebih bermula Januari 2021, dan c) 100% projek perumahan mampu milik awam mencapai 65 markah QLASSIC minimum 13. Sasaran yang ditetapkan di bawah CITP ini adalah bertujuan memastikan bahawa semua pembeli rumah mendapat rumah mampu ini 5
milik yang berkualiti dan menepati standard yang ditetapkan. Ini sememangnya bukan sesuatu yang mustahil dicapai dengan kerjasama agensi-agensi yang akan Menandantangani Akujanji hari ini. Malah, pencapaian projek-projek yang kita raikan pada hari ini juga menunjukkan bahawa penggiat industri kini mampu menghasilkan pembinaan yang berkualiti. 14. Saya ingin mengambil kesempatan ini untuk memberi galakan dan dorongan kepada para penggiat industri agar terus menggunakan penilaian QLASSIC ke atas projek-projek pembinaan yang dilaksanakan. Saya percaya CIDB sentiasa bersedia untuk memberi latihan secukupnya kepada mana-mana organisasi yang berminat, supaya mereka dapat membuat persediaan sebaiknya untuk kearah meningkatkan kualiti hasil kerja dan seterusnya meningkatkan markah penilaian QLASSIC. 15. Komitmen yang berterusan dalam meningkatkan kualiti dalam pembinaan akan meningkatkan permintaan penilaian QLASSIC daripada pembeli, sekaligus meningkatkan keyakinan para pembeli terhadap kerja-kerja pembinaan oleh syarikat-syarikat pemaju. Pada masa yang sama, perkara ini akan menjadikan syarikat-syarikat pemaju lebih komited untuk mendapatkan penilaian QLASSIC ke atas projek pembinaan mereka sekaligus memacu pertumbuhan industri pembinaan negara. 6
Para hadirin sekalian, 16. Sebelum mengakhiri ucapan ini, sekali lagi saya ingin mengucapkan ribuan terima kasih kepada JPN, SPNB dan PR1MA di atas kerjasama dan komitmen di dalam usaha meningkatkan kualiti dan produktiviti industri pembinaan negara. 17. Saya yakin dengan promosi serta galakkan berterusan untuk penggunaan QLASSIC yang diambil oleh CIDB, rakan-rakan industri, turut disokong dengan kolaborasi antara agensi-agensi kerajaan dan swasta, boleh merealisasikan aspirasi Kementerian Kerja Raya untuk menjadikan industri pembinaan lebih maju dan berdaya saing hingga ke peringkat antarabangsa. 18. Marilah kita bekerjasama dalam menjadikan QLASSIC sinonim dengan kualiti di dalam industri pembinaan, selaras dengan sasaran Program Transformasi Industri Pembinaan (CITP) untuk Membudayakan Kualiti, Keselamatan dan Profesionalisme di dalam industri pembinaan. Sasaran ini hanya akan dapat dicapai melalui kerjasama dan komitmen semua pihak, seperti yang disebut di dalam slogan CITP, "Bersama Memacu Kecemerlangan Pembinaan." 19. Dengan ini, saya dengan sukacitanya merasmikan Hari QLASSIC 2019. Sekian, terima kasih. ###### 7